pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.พม. ลงพื้นที่ จ.พิษณุโลก เพื่อตรวจเยี่ยมหน่วยงานในสังกัดกระทรวง พม. พร้อมเปิดการอบรม “การเสริมสร้างพลังเครือข่ายด้านการพัฒนาคุณภาพชีวิตคนพิการในชุมชน”
วันศุกร์ที่ 27 กันยายน 2562
รมว.พม. ลงพื้นที่ จ.พิษณุโลก เพื่อตรวจเยี่ยมหน่วยงานในสังกัดกระทรวง พม. พร้อมเปิดการอบรม “การเสริมสร้างพลังเครือข่ายด้านการพัฒนาคุณภาพชีวิตคนพิการในชุมชน”
รมว.พม. ลงพื้นที่ จ.พิษณุโลก เพื่อตรวจเยี่ยมหน่วยงานในสังกัดกระทรวง พม. พร้อมเปิดการอบรม “การเสริมสร้างพลังเครือข่ายด้านการพัฒนาคุณภาพชีวิตคนพิการในชุมชน”
วันนี้ (27 ก.ย. 62) เวลา 11.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) นําคณะผู้บริหารกระทรวง พม. เพื่อติดตามการดําเนินงานของหน่วยงานสังกัดกระทรวง พม.ในพื้นที่จังหวัดพิษณูโลก ตามนโยบายของรัฐบาลในการลดความเหลื่อมล้ําของสังคมและการสร้างโอกาสการเข้าถึงบริการของรัฐ พร้อมพบปะเยี่ยมเยียนประชาชนกลุ่มเป้าของกระทรวง พม.
นายจุติ กล่าวว่า รัฐบาล โดยกระทรวง พม. มีภารกิจหลักในการรับผิดชอบประชาชนกลุ่มเป้าหมายทุกช่วงวัย ตั้งแต่ เด็ก เยาวชน สตรี คนพิการ ผู้สูงอายุ และผู้ด้อยโอกาส โดยมุ่งเน้นการช่วยเหลือ ดูแล คุ้มครอง สนับสนุนและพัฒนา เพื่อให้ประชาชนทุกกลุ่มเป้าหมายสามารถพึ่งพาตนเองด้วยคุณค่าและศักดิ์ศรีความเป็นมนุษย์อย่างเท่าเทียมกัน อีกทั้ง ได้รับสวัสดิการของรัฐอย่างทั่วหน้า เป็นการพัฒนาคุณภาพชีวิตที่ดีอย่างยั่งยืน โดยไม่ทิ้งใครไว้ข้างหลัง ทั้งนี้ การลงพื้นที่จังหวัดพิษณุโลกครั้งนี้ ได้มาเป็นประธานเปิดการอบรม “การเสริมสร้างพลังเครือข่ายด้านการพัฒนาคุณภาพชีวิตคนพิการในชุมชน” ณ โรงแรมอิมพีเรียล โฮเท็ล แอนด์ คอนเวนชั่นเซ็นเตอร์ พิษณุโลก โดยมีวัตถุประสงค์เพื่อให้ความรู้ความเข้าใจเกี่ยวกับสิทธิและสวัสดิการของคนพิการ และการคัดกรองการพัฒนาทักษะการดูแลช่วยเหลือคนพิการ อันจะนําไปสู่การเสริมสร้างเจตคติเชิงสร้างสรรค์ต่อความพิการและคนพิการ ตลอดจนเกิดเครือข่ายด้านการพัฒนาชีวิตคนพิการในชุมชน ซึ่งมีกลุ่มเป้าหมาย ประกอบด้วย อาสาสมัครพัฒนาสังคมและความมั่นคงของมนุษย์ (อพม.) สภาเด็กและเยาวชนจังหวัด ศูนย์พัฒนาครอบครัวในชุมชน กลุ่มผู้นําสตรี และภาคีเครือข่ายภาคประชาชน รวมทั้งสิ้น 500 คน โดยมีกิจกรรมที่น่าสนใจภายในงาน ดังนี้ การบรรยาย เรื่อง “การทํางานเชิงรุกของเครือข่ายด้านสังคมในพื้นที่” เวทีเสวนา เรื่อง “การคัดกรองคนพิการ การพัฒนาทักษะและการดูแลช่วยเหลือคนพิการในการดํารงชีวิตประจําวัน” และการจัดนิทรรศการการขับเคลื่อนการพัฒนาสังคมแบบบูรณาการของคนทุกช่วงวัย ด้านเด็กและเยาวชน ด้านสตรี ด้านผู้สูงอายุ และด้านคนพิการ
นายจุติ กล่าวต่อไปว่า จากนั้น ตนและคณะผู้บริหารกระทรวง พม. ได้เดินทางไปตรวจเยี่ยมหน่วยงานและรับฟังรายงานผลการขับเคลื่อนงานของหน่วยงานในสังกัดกระทรวง พม. ได้แก่ 1.ศูนย์พัฒนาครอบครัวในชุมชน ตําบลหัวรอ อําเภอเมือง จังหวัดพิษณุโลก 2. ศูนย์พัฒนาราษฎรบนพื้นที่สูงจังหวัดพิษณุโลก 3.สถานคุ้มครองคนไร้ที่พึ่งวังทอง อําเภอวังทอง จังหวัดพิษณุโลก และ 4.ศูนย์คุ้มครองคนไร้ที่พึ่งจังหวัดพิษณุโลก
รัฐบาลไทย-ข่าวทำเนียบรัฐบาล-กรมบัญชีกลาง เตรียมจ่ายเงินเยียวยาคนพิการที่ได้รับผลกระทบจากโควิด-19 ผ่านระบบ e-Social Welfare 29 พ.ค. 63 [กระทรวงการคลัง]
วันพฤหัสบดีที่ 21 พฤษภาคม 2563
กรมบัญชีกลาง เตรียมจ่ายเงินเยียวยาคนพิการที่ได้รับผลกระทบจากโควิด-19 ผ่านระบบ e-Social Welfare 29 พ.ค. 63 [กระทรวงการคลัง]
กรมบัญชีกลางเตรียมความพร้อมสําหรับการจ่ายเงินช่วยเหลือดังกล่าว โดยได้รับความร่วมมือจากกรมส่งเสริมการปกครองท้องถิ่น กรุงเทพมหานคร และเมืองพัทยา ในการส่งข้อมูลของผู้มีสิทธิ เพื่อนํามาตรวจสอบข้อมูลการจ่ายเงิน
นางสาววิลาวรรณ พยาน้อย รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า ตามที่เกิดการแพร่ระบาดของโรคติดเชื้อไวรัสโคโรนา 2019 (โควิด-19) โดยรัฐบาลได้มีมาตรการช่วยเหลือเยียวยาผู้ได้รับผลกระทบหลายมาตรการ และคณะกรรมการส่งเสริมและพัฒนาคุณภาพชีวิตคนพิการแห่งชาติ ได้มีมติให้ช่วยเหลือคนพิการที่ได้รับผลกระทบจากเหตุการณ์แพร่ระบาดของโรคโควิด-19 คนละ 1,000 บาท จํานวน 1 ครั้ง โดยเป็นคนพิการที่จดทะเบียนตามกฎหมายว่าด้วยการส่งเสริมคุณภาพชีวิตคนพิการ และลงทะเบียนขอรับเงินเบี้ยความพิการต่อองค์กรปกครองส่วนท้องถิ่น โดยกรมบัญชีกลางทําหน้าที่จ่ายเงินให้แก่ผู้มีสิทธิ ผ่านระบบบูรณาการฐานข้อมูลสวัสดิการสังคม (e-Social Welfare) ซึ่งมีจํานวนทั้งสิ้นประมาณ 1.99 ล้านราย แบ่งเป็น ผู้มีสิทธิที่มีข้อมูลจากกรมส่งเสริมการปกครองท้องถิ่น 1,898,357 ราย กรุงเทพมหานคร 87,359 ราย และเมืองพัทยา 1,286 ราย
ขณะนี้ กรมบัญชีกลางเตรียมความพร้อมสําหรับการจ่ายเงินช่วยเหลือดังกล่าว โดยได้รับความร่วมมือจากกรมส่งเสริมการปกครองท้องถิ่น กรุงเทพมหานคร และเมืองพัทยา ในการส่งข้อมูลของผู้มีสิทธิ เพื่อนํามาตรวจสอบข้อมูลการจ่ายเงิน และข้อมูลบุคคลที่มีชีวิตจากกรมการปกครอง ณ วันที่ 31 มีนาคม 2563 ซึ่งเมื่อได้รับการยืนยันข้อมูลจากกรมการปกครองแล้ว กรมบัญชีกลางสามารถจ่ายเงินให้แก่ผู้มีสิทธิได้ ในวันที่ 29 พฤษภาคม 2563 โดยการโอนเงินเข้าบัญชีเงินฝากธนาคารของผู้มีสิทธิ หรือบัญชีผู้ที่ได้รับมอบอํานาจจากผู้มีสิทธิ กรณีที่ผู้มีสิทธิรับเงินสด ติดต่อรับได้ที่องค์กรปกครองส่วนท้องถิ่น
“สําหรับผู้มีสิทธิที่ยังไม่ได้รับเงินในวันที่ 29 พฤษภาคม 2563 ซึ่งเป็นกลุ่มที่ไม่ได้รับเบี้ยความพิการในฐานข้อมูลของกรมบัญชีกลาง รวมถึงผู้ที่ไม่สามารถโอนเงินเข้าบัญชีได้เนื่องจากข้อมูลคลาดเคลื่อน สามารถสอบถามได้ที่กรมส่งเสริมและพัฒนาคุณภาพชีวิตคนพิการ เพื่อดําเนินการขอรับเงินต่อไป” โฆษกกรมบัญชีกลางกล่าว
รัฐบาลไทย-ข่าวทำเนียบรัฐบาล-​กระทรวงสาธารณสุขให้การรักษาดูแลพยาบาลที่ถูกวิ่งราวทรัพย์อย่างเต็มที่
วันเสาร์ที่ 3 มิถุนายน 2560
​กระทรวงสาธารณสุขให้การรักษาดูแลพยาบาลที่ถูกวิ่งราวทรัพย์อย่างเต็มที่
รัฐมนตรีว่าการกระทรวงสาธารณสุข แสดงความเสียใจกับครอบครัวพยาบาลที่ได้รับบาดเจ็บจากเหตุการณ์วิ่งราวทรัพย์ สั่งการให้ผู้อํานวยการโรงพยาบาลชลบุรี ให้การดูแลรักษาพยาบาลอย่างเต็มที่
รัฐมนตรีว่าการกระทรวงสาธารณสุข แสดงความเสียใจกับครอบครัวพยาบาลที่ได้รับบาดเจ็บจากเหตุการณ์วิ่งราวทรัพย์ สั่งการให้ผู้อํานวยการโรงพยาบาลชลบุรี ให้การดูแลรักษาพยาบาลอย่างเต็มที่
วันนี้ (3 มิถุนายน 2560) นายแพทย์ธเรศ กรัษนัยรวิวงศ์ ผู้ตรวจราชการกระทรวง เขตสุขภาพที่ 6 ให้สัมภาษณ์ว่า รัฐมนตรีว่าการกระทรวงสาธารณสุข และปลัดกระทรวงสาธารณสุข ขอแสดงความเสียใจกับครอบครัวของพยาบาลวิชาชีพ ตําแหน่งวิสัญญีพยาบาล ปฏิบัติราชการที่โรงพยาบาลมะเร็งชลบุรี ซึ่งถูกคนร้าย ชิงทรัพย์ ทําร้ายตกจากจักรยานยนต์ มีผลให้ศีรษะฟาดพื้นมีเลือดออกในสมอง ทั้งได้สั่งการให้ผู้อํานวยการโรงพยาบาลชลบุรี ให้การรักษาพยาบาลอย่างสุดความสามารถและมอบให้นายแพทย์สาธารณสุขจังหวัดชลบุรีเฝ้าติดตามอาการและให้การช่วยเหลือครอบครัวและ ขณะนี้อาการของพยาบาล ยังทรงตัว และยังคงรักษาตัวอยู่ในห้องICU
สําหรับความคืบหน้าเจ้าหน้าที่ตํารวจสามารถจับกุมตัวผู้ร้ายได้แล้ว
รัฐบาลไทย-ข่าวทำเนียบรัฐบาล-รมว.ยธ. ลงพื้นที่ชุมชนกาแลตาแป จังหวัดนราธิวาส พร้อมสานต่อบ้านกึ่งวิถีคืนคนดีสู่สังคม
วันอังคารที่ 15 ตุลาคม 2562
รมว.ยธ. ลงพื้นที่ชุมชนกาแลตาแป จังหวัดนราธิวาส พร้อมสานต่อบ้านกึ่งวิถีคืนคนดีสู่สังคม
รมว.ยธ. ลงพื้นที่ชุมชนกาแลตาแป จังหวัดนราธิวาส พร้อมสานต่อบ้านกึ่งวิถีคืนคนดีสู่สังคม
ในวันเสาร์ที่ 12 ตุลาคม 2562 เวลา 10.30 น. นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วยนายสามารถ เจนชัยจิตรวนิช ผู้ช่วยรัฐมนตรีประจํากระทรวงยุติธรรม ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม และคณะผู้บริหารกระทรวงยุติธรรม ลงพื้นที่ตรวจเยี่ยมบ้านกึ่งวิถี (Halfway House) กาแลตาแป โดยมีนายวิตถวัลย์ สุนทรขจิต อธิบดีกรมคุมประพฤติ นายเอกรัฐ หลีเส็น ผู้ว่าราชการจังหวัดนราธิวาส นายมูฮามัดดือราฟี สะมะแอ ประธานชุมชนกาแลตาแป ให้การต้อนรับ ณ ชุมชนกาแลตาแป อําเภอเมือง จังหวัดนราธิวาส
ในโอกาสนี้ รัฐมนตรีว่าการกระทรวงยุติธรรม ได้ปลูกต้นสนฉัตร อันเป็นสัญลักษณ์ของกระทรวงยุติธรรม ไว้เป็นที่ระลึกแก่ชุมชนกาแลตาแป และกล่าวว่า กระทรวงยุติธรรม มีความห่วงใยเด็กและเยาวชนในพื้นที่ ห่วงใยชุมชน และมีความต้องการให้ชุมชนทุกแห่งปราศจากยาเสพติด 100% ซึ่งการจะทําให้ชุมชนปราศจากยาเสพติดนั้น ต้องเกิดจากความร่วมมือกัน และเริ่มจากคนในครอบครัว คนในชุมชนก่อน โดยมีภาครัฐเป็นผู้คอยสนับสนุน
ทั้งนี้ หากเราช่วยกันลดการระบาดของยาเสพติดได้ ทั้งในมิติของผู้เสพและผู้ค้า ก็จะสามารถลดปริมาณของนักโทษในเรือนจํา และเป็นส่วนหนึ่งในการแก้ไขปัญหาคนล้นคุกได้ นอกจากนี้ชุมชนกาแลตาแป ยังเป็นชุมชนตัวอย่างของบ้านกึ่งวิถี หรือ Halfway House ที่ช่วยเหลือผู้พ้นโทษที่ขาดอุปการะให้มีที่อยู่อาศัยชั่วคราว มีงานทําชั่วคราว เป็นการคืนคนดีสู่สังคม ให้โอกาสบุคคลที่เคยก้าวพลาดกลับคืนสู่สังคมอีกครั้ง
สําหรับการพัฒนาชุมชนกาแลตาแป ซึ่งตั้งอยู่ในพื้นที่อําเภอเมือง จังหวัดนราธิวาส ให้เป็นบ้านกึ่งวิถี เป็นการคืนผู้ต้องขังที่ได้รับการปล่อยตัวจากเรือนจํากลับสู่สังคมอย่างมีประสิทธิภาพ ซึ่งกระทรวงยุติธรรมมีแนวคิดในการช่วยเหลือผู้พ้นโทษในความดูแลของสํานักงานคุมประพฤติจังหวัดนราธิวาสให้ได้รับการเตรียมความพร้อมเพื่อกลับคืนสู่สังคม กลุ่มเป้าหมายที่กําหนดคือ ผู้พักการลงโทษหรือลดวันต้องโทษที่ได้รับการคัดเลือก ซึ่งอาจมาจากโครงการกําลังใจฯ ให้เข้าไปพักอาศัย ดํารงชีวิตอยู่นอกเรือนจํา ผู้พ้นโทษจะได้รับการฝึกอบรมความรู้ ฝึกอาชีพ ให้มีทักษะการทํางาน การใช้ชีวิต การหางานทํา ภายใต้การกํากับดูแลของคนในชุมชน ที่ใกล้เคียงกับการใช้ชีวิตในสังคม เป็นการเชื่อมต่อระหว่างเรือนจําและชุมชน ทําให้เกิดการปรับตัวได้ดี สามารถลดการกระทําผิดซ้ําลงได้
รัฐบาลไทย-ข่าวทำเนียบรัฐบาล-กห.ร่วมกับ สธ.จัดฝึกร่วมเตรียมความพร้อมรับมือกับสถานการณ์การแพร่ระบาดของ COVID ระลอก 2
วันจันทร์ที่ 17 สิงหาคม 2563
กห.ร่วมกับ สธ.จัดฝึกร่วมเตรียมความพร้อมรับมือกับสถานการณ์การแพร่ระบาดของ COVID ระลอก 2
พล.ท.คงชีพ ตันตระวาณิชย์ โฆษก กห. เปิดเผยว่า เมื่อ 0930 พล.อ.ณัฐ อินทรเจริญ ปล.กห. ได้เป็นประธานเปิดการฝึกร่วมในการเตรียมความพร้อมรับกับสถานการณ์การแพร่ระบาดของ COVID - 19 ระลอก 2
ที่อาจมีความเสี่ยงสูงเกิดขึ้น จากกิจกรรมต่างๆในประเทศและการแพร่ระบาดจากภายนอกประเทศที่ยังมีอย่างต่อเนื่อง ซึ่ง กห. ร่วมกับ สธ. เป็นเจ้าภาพจัดขึ้นและมีทุกส่วนราชการเข้าร่วมการฝึก ณ ศาลาว่าการกลาโหม
โดยดําเนินการฝึกระหว่าง 17 - 18 ส.ค.63 มีวัตถุประสงค์เพื่อ ทดสอบแผนเผชิญเหตุของจังหวัดต่างๆ รวมทั้งแนวทางจัดสรรและบริหารจัดการทรัพยากรทางการแพทย์ระหว่างหน่วยงานที่เกี่ยวข้องของจังหวัด ภายใต้การบริหารราชการในสถานการณ์ฉุกเฉิน โดย ศบค.-19 ซึ่งจําลองสถานการณ์ มุ่งเน้นไปที่ความเสี่ยงของกลุ่มจังหวัดที่มีแรงงานต่างด้าว จังหวัดที่เป็นช่องทางเข้าออกประเทศ จังหวัดที่มีนักท่องเที่ยว โดยมี 4 จังหวัดเข้าร่วมการฝึก คือ กทม. อยุธยา สมุทรสาคร และชลบุรี และมี 7 จังหวัดเข้าร่วมฝึกในพื้นที่ ประกอบด้วย เชียงใหม่ ตาก สระแก้ว ระนอง สุราษฎร์ธานี ภูเก็ตและกระบี่ ในขณะที่อีก 66 จังหวัด ร่วมรับทราบผ่านระบบประชุมทางไกล โดยใช้กลไกบริหารงานระดับพื้นที่ ผ่านศูนย์ปฏิบัติการฉุกเฉินของแต่ละจังหวัด พร้อมทั้งจําลองสถานการณ์และประสานการทํางานร่วมกันในการใช้กฎหมายที่เกี่ยวข้อง เมื่อมีแผนยกเลิก พ.ร.บ.การบริหารราชการในสถานการณ์ฉุกเฉิน
พล.อ.ณัฐ อินทรเจริญ ปล.กห. ได้กล่าวขอบคุณทุกส่วนราชการ ที่ให้ความสําคัญเข้าร่วมรับการฝึก และกล่าวถึงความสําเร็จของการควบคุมการแพร่ระบาดของโรคที่ผ่านมาของรัฐบาล จากความตระหนักและความร่วมมือร่วมใจ เป็นน้ําหนึ่งใจเดียวกันของประชาชนและทุกภาคส่วน อย่างไรก็ตามสถานการณ์โดยรวมปัจจุบัน ยังไม่อาจประมาทได้ จากความเสี่ยงสูงของการแพร่ระบาดจากภายนอกและมาตรการผ่อนคลายภายในประเทศ จึงจําเป็นต้องเตรียมความพร้อมในการป้องกันและแก้ไขปัญหา ก่อนสถานการณ์การแพร่ระบาดระลอก 2 ที่อาจเกิดขึ้นได้ตลอดเวลา โดยการฝึกร่วมกันจะเป็นประโยชน์ในการพัฒนาและปรับความสมบูรณ์ของแผนเผชิญเหตุของทุกจังหวัด ซึ่งหากเกิดการแพร่ระบาดขึ้นแล้วจําเป็นต้องช่วยกันระงับและควบคุมระดับพื้นที่ให้เร็วที่สุด เพื่อมิให้เกิดผลกระทบต่อชีวิตความเป็นอยู่ร่วมกันในภาพรวม
รัฐบาลไทย-ข่าวทำเนียบรัฐบาล-“บิ๊กอู๋”เดินสายเช็ตระบบคิวตรวจสัญชาติต่างด้าว เน้น‘รวดเร็ว สะดวก เที่ยงตรง’
วันอาทิตย์ที่ 3 ธันวาคม 2560
“บิ๊กอู๋”เดินสายเช็ตระบบคิวตรวจสัญชาติต่างด้าว เน้น‘รวดเร็ว สะดวก เที่ยงตรง’
“รัฐมนตรีแรงงาน”ลงพื้นที่ตลาดทะเลไทย สมุทรสาคร ตรวจเยี่ยมการดําเนินงานของศูนย์
ออกเอกสารรับรองบุคคลสัญชาติเมียนมา รับทราบกระบวนการทํางานของศูนย์ฯ ที่แท้จริงย้ําระบบต้อง‘รวดเร็ว สะดวก เที่ยงตรง’
“รัฐมนตรีแรงงาน”ลงพื้นที่ตลาดทะเลไทย สมุทรสาคร ตรวจเยี่ยมการดําเนินงานของศูนย์
ออกเอกสารรับรองบุคคลสัญชาติเมียนมา รับทราบกระบวนการทํางานของศูนย์ฯ ที่แท้จริงย้ําระบบต้อง‘รวดเร็ว สะดวก เที่ยงตรง’พร้อมเยี่ยมศูนย์ควบคุมการแจ้งเข้า - ออก เรือประมง (PIPO) ที่องค์การสะพานปลา เร่งเพิ่มจํานวนล่ามให้เพียงพอ บูรณาการทํางานร่วมกับหน่วยที่เกี่ยวข้องอย่างแน่นเฟ้น
พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน พร้อมด้วย นายจรินทร์ จักกะพาก ปลัดกระทรวงแรงงาน และผู้บริหารระดับสูงกระทรวงแรงงาน เข้าตรวจเยี่ยมการดําเนินงานของศูนย์ออกเอกสารรับรองบุคคลสัญชาติเมียนมาของจังหวัดสมุทรสาคร และศูนย์บริการเพื่อการทํางานของคนต่างด้าว ณ ตลาดทะเลไทย และภัตตาคารนิวเฟรนด์ อําเภอเมืองสมุทรสาคร จังหวัดสมุทรสาคร เพื่อติดตามกระบวนการทํางานของศูนย์ฯ ตั้งแต่ออกเอกสารรับรองบุคคล (CI) ของทางการเมียนมา การตรวจสุขภาพและทําประกันสุขภาพ โดยกระทรวงสาธารณสุข การตรวจลงตราวีซ่าของสํานักงานตรวจคนเข้าเมือง และการออกใบอนุญาตทํางาน โดยกรมการจัดหางาน กระทรวงแรงงาน เพื่อให้การดําเนินการตั้งแต่การจัดระบบคิวสามารถบริหารจัดการได้ดีมากยิ่งขึ้น ทั้งการแยกประเภทและเปิดช่องทางให้สามารถลดขั้นการทํางาน รวมทั้งการตรวจสุขภาพไปพร้อมๆ กันได้ รองรับจํานวนแรงงานในแต่ละศูนย์ให้ได้มากกว่าปกติ เพื่อให้ผู้มารับบริการทั้งนายจ้างและแรงงานต่างด้าวเกิดความสะดวก รวดเร็วขึ้น และเที่ยงตรงมากที่สุด พล.ต.อ.อดุลย์ ยังกล่าวเน้นย้ําว่า หากมีการจัดระบบคิวที่ดี ปัญหานายหน้าในแต่ละศูนย์ฯ ก็จะหมดไป
จากนั้น พล.ต.อ.อดุลย์ และคณะยังได้เข้าตรวจเยี่ยมการดําเนินงานของศูนย์ควบคุมการแจ้งเข้า - ออก เรือประมง (Port in Port Out Control Center : PIPO) จังหวัดสมุทรสาคร ณ องค์การสะพานปลา อําเภอเมืองสมุทรสาคร จังหวัดสมุทรสาคร เพื่อรับฟังกระบวนการทํางาน ผลการดําเนินงาน สภาพปัญหาของศูนย์ฯ และติดตามแก้ไขปัญหาการทําประมงผิดกฎหมายด้านแรงงาน ตาม IUU Fishing
ทั้งนี้ ศูนย์ควบคุมการแจ้งเข้า - ออก เรือประมง (PIPO) ปัจจุบันมี ๓๒ ศูนย์ใน ๒๒ จังหวัดทะเล
มีหน้าที่ตรวจสอบข้อมูลเรือ เครื่องมือการทําประมง ทะเบียนแรงงาน และจํานวนสัตว์น้ําที่ทําการประมงได้ โดยการปฏิบัติจะเน้นการตรวจคุ้มครองแรงงานเพื่อป้องกันการบังคับใช้แรงงานและการค้ามนุษย์ โดยใช้ระบบตรวจสอบแรงงานประมง Thai Mecc -Dilep ของกองทัพเรือ จากข้อมูลของศูนย์ฯ PIPO สมุทรสาคร ตั้งแต่มกราคม - พฤศจิกายน ๒๕๖๐ มีเรือประมงแจ้งเข้า - ออก จํานวน ๓๘๔ ลํา มีแรงงานประมงคนไทย ๘๐๙ คน เมียนมา ๑,๒๗๐ คน กัมพูชา ๔๓๗ คน และลาว ๒๐๘ คน ส่วนปัญหาที่พบ คือ ผู้ประสานงานด้านภาษา (ล่าม) ยังมีไม่เพียงพอกรณีต้องแยกชุดตรวจ ทั้งนี้ รัฐมนตรีว่าการกระทรวงแรงงาน ได้รับทราบปัญหาดังกล่าวและรับไปดําเนินการเพื่อเพิ่มจํานวนล่ามให้เพียงพอ รวมทั้งยังให้ความสําคัญกับการบูรณาการร่วมกันกับหน่วยงานที่เกี่ยวข้อง เพื่อให้ระบบการทํางานแน่นเฟ้นมากยิ่งขึ้น
-----------------------------------
กองเผยแพร่และประชาสัมพันธ์/
ชนินทร เพ็ชรทับ – ข่าว/
สมภพ ศีลบุตร – ภาพ/
3 ธันวาคม 2560
รัฐบาลไทย-ข่าวทำเนียบรัฐบาล-ก.แรงงาน ประชุม คกก. ป้องกันและปราบปรามการทุจริตและประพฤติมิชอบ ครั้งที่ 1/2561
วันพฤหัสบดีที่ 10 พฤษภาคม 2561
ก.แรงงาน ประชุม คกก. ป้องกันและปราบปรามการทุจริตและประพฤติมิชอบ ครั้งที่ 1/2561
กระทรวงแรงงานประชุมกรรมการป้องกันและปราบปรามการทุจริตและประพฤติมิชอบประจํากระทรวงแรงงาน ครั้งที่ 1/2561
วันนี้ (9 พฤษภาคม 2561) เวลา 17.00 น. นายจรินทร์ จักกะพาก ปลัดกระทรวงแรงงาน มอบหมาย นางเพชรรัตน์ สินอวย รองปลัดกระทรวงแรงงาน เป็นประธานการประชุมกรรมการป้องกันและปราบปรามการทุจริตและประพฤติมิชอบประจํากระทรวงแรงงาน ครั้งที่ 1/2561 ณ ห้องประชุมประสงค์ รณะนันท์ ชั้น 5 อาคารกระทรวงแรงงาน โดยที่ประชุมได้มีการพิจารณาร่างแผนแม่บทป้องกัน ปราบปรามการทุจริตและประพฤติมิชอบกระทรวงแรงงาน (พ.ศ. 2560 - 2564) และร่างแผนปฏิบัติการป้องกัน ปราบปรามการทุจริตและประพฤติมิชอบกระทรวงแรงงาน (พ.ศ. 2560 - 2564)
-----------------------------------------------
กองเผยแพร่และประชาสัมพันธ์
9 พฤษภาคม 2561
ชาญชัย ชาวหนองเพียร ภาพ/ข่าว
รัฐบาลไทย-ข่าวทำเนียบรัฐบาล-ธพว. ประกาศขยายเวลารับสมัครบุคคลเพื่อคัดเลือกเข้าดำรงตำแหน่งกรรมการผู้จัดการ ตั้งแต่บัดนี้ไปจนถึง 11 ธันวาคม 2562
วันศุกร์ที่ 22 พฤศจิกายน 2562
ธพว. ประกาศขยายเวลารับสมัครบุคคลเพื่อคัดเลือกเข้าดํารงตําแหน่งกรรมการผู้จัดการ ตั้งแต่บัดนี้ไปจนถึง 11 ธันวาคม 2562
ตามมติที่ประชุมคณะกรรมการสรรหา ธพว. ประกาศขยายระยะเวลารับสมัครบุคคลเพื่อคัดเลือกเข้าดํารงตําแหน่งกรรมการผู้จัดการ ธพว. ตั้งแต่บัดนี้ไปจนถึง วันที่ 11 ธันวาคม 2562
ตามมติที่ประชุมคณะกรรมการสรรหาธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) ประกาศขยายระยะเวลารับสมัครบุคคลเพื่อคัดเลือกเข้าดํารงตําแหน่งกรรมการผู้จัดการ ธพว. ตั้งแต่บัดนี้ไปจนถึง วันที่ 11 ธันวาคม 2562 โดยผู้สมัครต้องมีคุณสมบัติตามพระราชบัญญัติคุณสมบัติมาตรฐานสําหรับกรรมการและพนักงานรัฐวิสาหกิจ พ.ศ.2518 และที่แก้ไขเพิ่มเติมพระราชบัญญัติธนาคารพัฒนาวิสาหกิจขนาดกลางและขนาดย่อมแห่งประเทศไทย พ.ศ.2545 รวมทั้ง พระราชบัญญัติธุรกิจสถาบันการเงิน พ.ศ.2551 และที่แก้ไขเพิ่มเติม ตามรายละเอียดที่ระบุในประกาศคณะกรรมการสรรหากรรมการผู้จัดการ ธพว.
ผู้สนใจสามารถติดต่อขอรับใบสมัครคัดเลือกได้ที่ สํานักกรรมการผู้จัดการ อาคาร SME Bank Tower ชั้น 35 ถ.พหลโยธิน แขวงสามเสนใน เขตพญาไท กรุงเทพฯ 10400 ในวันและเวลาราชการ โทรศัพท์ 02-265 - 4036, 02-265-3998 ดูรายละเอียดเพิ่มเติม หรือดาวน์โหลดใบสมัครได้ที่ www.smebank.co.th
รัฐบาลไทย-ข่าวทำเนียบรัฐบาล- รมว.กระทรวงดิจิทัลฯ ร่วมการประชุมคณะกรรมการดิจิทัลเพื่อเศรษฐกิจและสังคมแห่งชาติ ครั้งที่ 4/2561
วันเสาร์ที่ 13 ตุลาคม 2561
รมว.กระทรวงดิจิทัลฯ ร่วมการประชุมคณะกรรมการดิจิทัลเพื่อเศรษฐกิจและสังคมแห่งชาติ ครั้งที่ 4/2561
รมว.กระทรวงดิจิทัลฯ
p.p1 {margin: 0.0px 0.0px 10.0px 0.0px; font: 18.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; font: 18.0px Helvetica; -webkit-text-stroke: #000000; min-height: 22.0px}
p.p3 {margin: 0.0px 0.0px 10.0px 0.0px; text-indent: 36.0px; font: 18.0px Helvetica; -webkit-text-stroke: #000000}
span.s1 {font-kerning: none}
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ร่วมการประชุมคณะกรรมการดิจิทัลเพื่อเศรษฐกิจและสังคมแห่งชาติ ครั้งที่ 4/2561 ซึ่งมี พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม เป็นประธานฯ โดยที่ประชุมได้ผ่านความเห็นชอบร่างแผนพัฒนาดิจิทัลเพื่อเศรษฐกิจและสังคม ระยะ 20 ปี (พ.ศ.2560-2579) เร่งขับเคลื่อนภายใต้ 6 ยุทธศาสตร์ ก่อนนําเสนอคณะรัฐมนตรีอนุมัติประกาศใช้เป็นนโยบายและแผนระดับชาติต่อไป ในขณะเดียวกัน เดินหน้าเห็นชอบร่างข้อเสนอการใช้โครงข่ายโทรคมนาคม ภายใต้โครงการเน็ตประชารัฐ รวมถึงให้เชื่อมต่อโครงข่ายเน็ตประชารัฐกับโครงการของภาครัฐอื่นๆได้เพื่อประโยชน์ของประชาชน โดยไม่เสียค่าใช้จ่าย ส่งผลดีขยายพื้นที่ให้บริการประชาชนเพิ่มต่อเนื่องจากเน็ตประชารัฐ และเกิดธุรกิจชุมชนระดับท้องถิ่น สร้างความแข็งแกร่งให้กับทุกพื้นที่ชุมชนทั่วประเทศ ณ ตึกสันติไมตรี (หลังใน) ทําเนียบรัฐบาล เมื่อวันที่ 11 ตุลาคม 2561
***********************************
รัฐบาลไทย-ข่าวทำเนียบรัฐบาล-“สคร. ดันกฎหมายร่วมทุนใน EEC สู่มาตรฐานสากล พร้อมสนับสนุนเอกชนร่วมลงทุนพัฒนา EEC”
วันพฤหัสบดีที่ 6 กรกฎาคม 2560
“สคร. ดันกฎหมายร่วมทุนใน EEC สู่มาตรฐานสากล พร้อมสนับสนุนเอกชนร่วมลงทุนพัฒนา EEC”
วันนี้ คณะกรรมการนโยบาย EEC ในการประชุมครั้งที่ 2/2560 ได้เห็นชอบร่างประกาศคณะกรรมการนโยบาย EEC เรื่อง หลักเกณฑ์ วิธีการ เงื่อนไข และกระบวนการในการร่วมลงทุนกับเอกชนหรือหรือให้เอกชนเป็นผู้ลงทุน พ.ศ. .... (ระเบียบ EEC Track) ตามที่ สคร. ได้ยกร่างขึ้น
นายเอกนิติ นิติทัณฑ์ประภาศ ผู้อํานวยการสํานักงานคณะกรรมการนโยบายรัฐวิสาหกิจ (สคร.) ในฐานะรองประธานอนุกรรมการจัดทําระเบียบการร่วมทุนเอกชนในการพัฒนาระเบียงเศรษฐกิจพิเศษภาคตะวันออก (อนุกรรมการจัดทําระเบียบการร่วมทุนฯ) เปิดเผยว่า วันนี้ (วันที่ 6 กรกฎาคม 2560) คณะกรรมการนโยบายการพัฒนาระเบียงเศรษฐกิจพิเศษภาคตะวันออก (คณะกรรมการนโยบาย EEC) ในการประชุมครั้งที่ 2/2560 ได้เห็นชอบร่างประกาศคณะกรรมการนโยบาย EEC เรื่อง หลักเกณฑ์ วิธีการ เงื่อนไข และกระบวนการในการร่วมลงทุนกับเอกชนหรือให้เอกชนเป็นผู้ลงทุน พ.ศ. .... (ระเบียบ EEC Track) ตามที่ สคร. ได้ยกร่างขึ้น เพื่อยกระดับกฎหมายร่วมทุนในระเบียงเศรษฐกิจพิเศษภาคตะวันออก (EEC) ให้เป็นมาตรฐานสากล มีความโปร่งใส และรวดเร็วมากขึ้น พร้อมสนับสนุนให้เอกชนเข้ามาร่วมลงทุนพัฒนา EEC โดยผ่านหลักการ 5Cs
1. Certainty การสร้างความชัดเจนในการพัฒนาโครงการและมาตรการส่งเสริมให้เอกชนร่วมลงทุนใน EEC
2. Consolidation การบูรณาการการทํางานร่วมกันของทุกหน่วยงานที่เกี่ยวข้องเพื่อลดความซ้ําซ้อน ไม่จําเป็น
3. Concurrence การดําเนินการคู่ขนานพร้อมรับฟังความคิดเห็นภาคเอกชนและภาครัฐในทุกขั้นตอน เพื่อสร้างความเป็นหุ้นส่วนระหว่างรัฐและเอกชน (Public-Private Partnership) ที่แท้จริง
4. Check & Balance การเปิดเผยข้อมูล โปร่งใส และตรวจสอบได้ โดยให้รายงานและเปิดเผยข้อมูลโครงการให้คณะกรรมการป้องกันและปราบปรามการทุจริตแห่งชาติ สํานักงานการตรวจเงินแผ่นดิน และสาธารณะ รวมทั้งให้นําแนวทางและวิธีการในการดําเนินการป้องกันการทุจริตหรือข้อตกลงคุณธรรมมาใช้ด้วย
5. Commitment การกําหนดหน่วยงานที่รับผิดชอบโครงการที่ชัดเจนเพื่อให้เกิดความมุ่งมั่นและรับผิดชอบในความสําเร็จของโครงการ
ทั้งนี้ ระเบียบ EEC Track จะใช้เฉพาะกับโครงการ PPP ที่สําคัญและมีความพร้อมตามแผนการพัฒนาพื้นที่ระเบียงเศรษฐกิจพิเศษภาคตะวันออก (EEC Project List) เท่านั้น ส่วนโครงการ PPP อื่นยังต้องปฏิบัติตามพระราชบัญญัติการให้เอกชนร่วมลงทุนในกิจการของรัฐ พ.ศ. 2556 (พ.ร.บ. ร่วมลงทุนฯ ปี 2556) เช่นเดิม
นางปานทิพย์ ศรีพิมล ที่ปรึกษาด้านพัฒนารัฐวิสาหกิจ ในฐานะอนุกรรมการและเลขานุการคณะอนุกรรมการจัดทําระเบียบการร่วมทุนฯ กล่าวเสริมว่า วันนี้คณะกรรมการนโยบาย EEC ได้กําหนดโครงการ EEC Project List จํานวน 4 โครงการ ได้แก่ 1) โครงการพัฒนาสนามบินอู่ตะเภาและเมืองการบินภาคตะวันออก (Aerotropolis) วงเงิน 310,383 ล้านบาท 2) โครงการรถไฟความเร็วสูง เชื่อม 3 สนามบิน วงเงิน 215,100 ล้านบาท 3) โครงการท่าเรือแหลมฉบัง ระยะ 3 วงเงิน 155,834 ล้านบาท และ 4) โครงการท่าเรือมาบตาพุด ระยะ 3 วงเงิน 10,154 ล้านบาท รวมวงเงินลงทุนทั้งสิ้น 691,471 ล้านบาท
นายเอกนิติ นิติทัณฑ์ประภาศ ผู้อํานวยการ สคร. กล่าวทิ้งท้ายว่า ปัจจุบัน สคร. อยู่ระหว่างปรับปรุง พ.ร.บ. ร่วมลงทุนฯ ปี 2556 เพื่อให้เกิดความชัดเจน คล่องตัว โปร่งใส และสามารถสนับสนุนให้โครงการร่วมลงทุนเกิดได้รวดเร็วและเป็นมาตรฐานสากลมากขึ้นเช่นเดียวกับระเบียบ EEC Track ที่ สคร. ได้ยกร่างขึ้น
โดยนายเอกนิติ นิติทัณฑ์ประภาศ
ผู้อํานวยการสํานักงานคณะกรรมการนโยบายรัฐวิสาหกิจ
รัฐบาลไทย-ข่าวทำเนียบรัฐบาล-นายกรัฐมนตรีตำหนิคนฆ่าสัตว์ป่า โดยเฉพาะคนที่เป็นข้าราชการ ยืนยันไม่มีการละเว้นคนทำความผิด
วันพุธที่ 10 ตุลาคม 2561
นายกรัฐมนตรีตําหนิคนฆ่าสัตว์ป่า โดยเฉพาะคนที่เป็นข้าราชการ ยืนยันไม่มีการละเว้นคนทําความผิด
นายกรัฐมนตรีตําหนิคนฆ่าสัตว์ป่า โดยเฉพาะคนที่เป็นข้าราชการ ยืนยันไม่มีการละเว้นคนทําความผิด
วันนี้ (10 ตุลาคม 2561) เวลา 14.50 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงกรณีปลัดอําเภอด่านมะขามเตี้ย จังหวัดกาญจนบุรี กับพวก ถูกเจ้าหน้าที่อุทยานแห่งชาติไทรโยค และหน่วยปฏิบัติการพิเศษชุดพญาเสือเข้าจับกุม ซึ่งพบซากหมีขอ สัตว์ป่าคุ้มครองประเภทที่ 2 ว่า จากกรณีดังกล่าวได้มีคําสั่งให้ปลัดอําเภอออกจากราชการไว้ก่อนตามนโยบายของรัฐบาล เพื่อทําการสอบสวนตามกระบวนการยุติธรรม ซึ่งไม่มีการละเว้นใครทั้งสิ้น พร้อมกล่าวแสดงความรู้สึกสงสารสัตว์ที่ถูกฆ่า และตําหนิต่อการกระทําดังกล่าวโดยเฉพาะคนที่กระทําเป็นข้าราชการถือเป็นเรื่องที่ไม่เหมาะสมอย่างยิ่ง
---------------------------------------------
รัฐบาลไทย-ข่าวทำเนียบรัฐบาล-รัฐมนตรี สมชาย ให้นายกสมาคมผู้ผลิตถุงมือยางไทย เข้าพบ
วันศุกร์ที่ 22 กุมภาพันธ์ 2562
รัฐมนตรี สมชาย ให้นายกสมาคมผู้ผลิตถุงมือยางไทย เข้าพบ
นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ให้นายกสมาคมผู้ผลิตถุงมือยางไทย เข้าพบ ณ ห้องรับรอง 2 อาคารสํานักงานปลัดกระทรวงอุตสาหกรรม
เมื่อวันที่ 21 กุมภาพันธ์ 2562 นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ให้นายวีรสิทธิ์ สินเจริญกุล นายกสมาคมผู้ผลิตถุงมือยางไทย และนาย Li Yang ประธานบริษัทในเครือ Sinopharm Group พร้อมด้วยนาย Zhang Zhigang ผู้จัดการด้านการตลาดของบริษัท Sinopharm Group ซึ่งเป็นบริษัทที่ประกอบธุรกิจด้านยา ผลิตและจําหน่ายอุปกรณ์ทางการแพทย์รายใหญ่ของประเทศจีนเข้าพบ เพื่อหารือด้านการพัฒนาและการลงทุนด้านอุตสาหกรรม Medical Devices ของอุตสาหกรรมผลิตถุงมือยางในไทย ณ ห้องรับรอง 2 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี 6 กันยายน 2559
วันเสาร์ที่ 22 ตุลาคม 2559
สรุปข่าวการประชุมคณะรัฐมนตรี 6 กันยายน 2559
สรุปข่าวการประชุมคณะรัฐมนตรี 6 กันยายน 2559
วันนี้ (6 กันยายน 2559) เวลา 09.00 น. ณ ห้องประชุม 501 ตึกบัญชาการ 1 ทําเนียบรัฐบาล รองนายกรัฐมนตรี (พลเอก ประวิตร วงษ์สุวรรณ) เป็นประธานการประชุมคณะรัฐมนตรี